 544. துணைதரும் புதல்வர்க் கிணைபிற ராகார்.  தமக்கு நல் ஆதரவைத் தரும் புதல்வர்களுக்கு ஈடானவர்கள் இவ்வுலகில் யாரும் இல்லை.   545. பிறரைப் புதல்வராப் பெறுதலும் வழக்கே.  குழந்தையைத் தத்து எடுப்பதும் ஏற்றுக் கொள்ளத் தக்கது ஆகும்.  546. மிகமிக வருந்தியும் புதல்வரை வளர்க்க.  மிகமிகக் கவனமாகக் குழந்தைகளை வளர்த்தல் வேண்டும்.  547. இளமையி னவர்நல் லினமுறச் செய்க;   புதல்வர்கள் இளமைக் காலத்தில் நற்பண்புகள் உடையவர்களுடன் சேர்ந்து பழகுமாறு செய்தல் வேண்டும்;